Zhromadnje wjelka škitać
Podstupim (dpa/SN/ch). Braniborscy hajnicy zběraja nětko informacije wo zaso zadomjenym wjelku, zo bychu ludźo škitane zwěrjo bóle akceptowali, zwurazni wčera Wolfgang Bethe, jednaćel krajneho hońtwjerskeho zwjazka. Podpisać ma so kooperaciske dojednanje z wobswětowym ministerstwom Braniborskeje. Zwjazk je tak při wjelčim managemenće a monitoringu jako připóznata přirodoškitna organizacija zapřehnjeny. Wón je hižo wjace hač sto wěcywustojnych za wjelkow wukubłał. W zašłosći su přeco zaso rozprawy njeměr zbudźili, zo běchu wjelki wowcy zakusali. Wot lěta 2008 do 2015 stej Kraj Braniborska a Europska unija cyłkownje 500 000 eurow za škit wjelkow přewostajiłoj.
Wo stawiznach hrajkow
szl_Latn szl_Latn ewe_Latn